b'\n_START_ARTICLE_\nM\xc3\xa4rt Israel\n_START_PARAGRAPH_\nM\xc3\xa4rt Israel (s. 23. syyskuuta 1983 Karksi-Nuia) on virolainen kiekonheitt\xc3\xa4j\xc3\xa4._NEWLINE_G\xc3\xb6teborgin EM-kisoissa 2006 Israel karsiutui finaalista tuloksella 59,80. Seuraavana vuonna Osakan MM-kisoissa h\xc3\xa4n heitti 60,23 ja karsiutui. Samana vuonna h\xc3\xa4n sijoittui pronssille kes\xc3\xa4universiadeissa. Pekingin olympialaisissa 2008 Israel heitti karsinnassa 61,98, mutta se ei riitt\xc3\xa4nyt finaaliin. My\xc3\xb6sk\xc3\xa4\xc3\xa4n Berliinin MM-kisoissa h\xc3\xa4n ei selviytynyt finaaliin, heitetty\xc3\xa4\xc3\xa4n 59,58. Ensimm\xc3\xa4isen arvokisafinaalipaikkansa Israel saavutti Barcelonan EM-kisoissa 2010. Finaalissa h\xc3\xa4n sijoittui yhdeks\xc3\xa4nneksi tuloksella 62,59 metri\xc3\xa4._NEWLINE_Israel voitti kultaa Shenzhenin universiadeissa 2011 tuloksella 64,07. Daegun MM-kilpailuissa h\xc3\xa4n oli samana vuonna nelj\xc3\xa4s tuloksella 65,20._NEWLINE_Israelin enn\xc3\xa4tys on 66,98\xc2\xa0m, jonka h\xc3\xa4n heitti Chula Vistassa 12. toukokuuta 2011.'